วันจันทร์ที่ 22 มีนาคม 2564
กระทรวงอุตฯ เตรียมยกระดับกัญชง แปรรูปเป็นสินค้า มอก. พร้อมโกอินเตอร์
สุริยะฯ สั่ง สมอ. เร่งประกาศมาตรฐานสารสกัดจากกัญชง เพื่อยกระดับเป็นสินค้า มอก. เตรียมส่งขายเชิงพาณิชย์ออกสู่ตลาดโลกตามนโยบายเกษตรแปรรูป หลังบอร์ด สมอ. เห็นชอบมาตรฐานสินค้าแปรรูปจากกัญชงแล้ว 5 มาตรฐาน เมื่อวันที่ 16 มีนาคม ที่ผ่านมา
สุริยะฯสั่งสมอ.เร่งประกาศมาตรฐานสารสกัดจากกัญชงเพื่อยกระดับเป็นสินค้ามอก.เตรียมส่งขายเชิงพาณิชย์ออกสู่ตลาดโลกตามนโยบายเกษตรแปรรูปหลังบอร์ดสมอ.เห็นชอบมาตรฐานสินค้าแปรรูปจากกัญชงแล้ว5มาตรฐานเมื่อวันที่16มีนาคมที่ผ่านมาพร้อมสั่งให้ควบคุมสินค้าอันตรายอีก9รายการต้องได้มาตรฐานเพื่อความปลอดภัยของประชาชน
นายสุริยะจึงรุ่งเรืองกิจรัฐมนตรีว่าการกระทรวงอุตสาหกรรมเปิดเผยว่ากระทรวงอุตสาหกรรมเดินหน้าผลักดันนโยบายรัฐบาลในการพัฒนาอุตสาหกรรมสมุนไพรไทยโดยเฉพาะกัญชงซึ่งเป็นพืชเศรษฐกิจใหม่ที่สามารถนำมาใช้ประโยชน์ได้ทุกส่วนทั้งเปลือกลำต้นเส้นใยกิ่งก้านและรากโดยให้ถือเป็นวาระแห่งชาติในการฟื้นฟูเศรษฐกิจและช่วยเหลือเกษตรกรตลอดจนพัฒนานวัตกรรมทางการเกษตรตามหลักBCG Modelเนื่องจากประเทศไทยมีศักยภาพทางด้านการเกษตรที่สามารถต่อยอดให้เป็นพืชเศรษฐกิจได้ประกอบกับตลาดสินค้ากัญชงถือเป็นตลาดขนาดใหญ่และมีแนวโน้มในการเติบโตอย่างต่อเนื่องจึงได้สั่งการให้สำนักงานมาตรฐานผลิตภัณฑ์อุตสาหกรรม(สมอ.)เร่งรัดประกาศมาตรฐานสารสกัดจากกัญชงหลังจากที่บอร์ดสมอ.มีมติเห็นชอบมาตรฐานดังกล่าวเมื่อวันที่16มีนาคมที่ผ่านมาเพื่อเพิ่มมูลค่าทางเศรษฐกิจเช่นน้ำมันเมล็ดกัญชงสารสกัดกัญชงเปลือกกัญชงและแกนกัญชงในการนำไปแปรรูปเป็นสินค้าประเภทยา อาหาร เครื่องสำอางและสินค้าสมุนไพรเพื่อขับเคลื่อนอุตสาหกรรมการผลิตสารสกัดจากกัญชงให้มีคุณภาพได้มาตรฐานและสามารถแข่งขันได้ในเชิงพาณิชย์ทั้งในประเทศและต่างประเทศ
“ผมได้สั่งการให้สมอ.เร่งรัดจัดทำมาตรฐานผลิตภัณฑ์อุตสาหกรรม(มอก.)สินค้าเกษตรแปรรูปจากสมุนไพรไทยโดยเฉพาะกัญชงซึ่งเป็นพืชเศรษฐกิจใหม่ที่สามารถนำมาใช้ประโยชน์ได้ทุกส่วนเพื่อขับเคลื่อนนโยบายรัฐบาลในการพัฒนาสินค้าจากกัญชงให้มีคุณภาพได้มาตรฐานและสามารถแข่งขันได้ในเชิงพาณิชย์อย่างเป็นระบบและยั่งยืนเป็นที่ยอมรับของผู้บริโภคและสร้างมูลค่าเพิ่มทางเศรษฐกิจแก่ประเทศ”นายสุริยะฯกล่าว
นายวันชัย พนมชัยเลขาธิการสำนักงานมาตรฐานผลิตภัณฑ์อุตสาหกรรมกล่าวเพิ่มเติมว่าสมอ.ขานรับนโยบายรัฐบาลและกระทรวงอุตสาหกรรมโดยได้มีการจัดทำมาตรฐานสารสกัดจากสมุนไพรไทยตามศักยภาพและความต้องการของภาคอุตสาหกรรมแล้วจำนวน29มาตรฐานเช่นสารสกัดขมิ้นชันผง สารสกัดฟ้าทะลายโจรผงสารสกัดกระชายดำผง สารสกัดกระเจี๊ยบแดงผงและสารสกัดบัวบกผงเป็นต้นและอยู่ระหว่างดำเนินการอีก18มาตรฐานเช่นน้ำมันหอมระเหยตะไคร้หอมไทยสารสกัดมะขามป้อมสารสกัดงาขี้ม่อนสารสกัดน้ำมันถั่วอินคาสารสกัดบุกบงและสารสกัดว่านหางจระเข้ผง เพื่อให้สินค้ามีคุณภาพได้มาตรฐานและสามารถแข่งขันได้ในเชิงพาณิชย์สำหรับมาตรฐานสารสกัดจากกัญชงสมอ.ได้จัดทำมาตรฐานในชุดของ
กัญชงซึ่งมีด้วยกันทั้งหมด6มาตรฐานเป็นมาตรฐานวัตถุดิบที่จะนำไปใช้ในอุตสาหกรรมต่อเนื่องเช่นยาเครื่องสำอางอาหารเครื่องดื่มอาหารสัตว์สิ่งทอกระดาษยานยนต์และวัสดุก่อสร้างโดยบอร์ดสมอ.ได้เห็นชอบแล้วเมื่อวันที่16มีนาคมที่ผ่านมา5มาตรฐานดังนี้
1. น้ำมันเมล็ดกัญชง(มอก.3171-2564)
2. สารสกัดจากกัญชงที่มีปริมาณCBDรวมไม่น้อยกว่า30 %โดยมวล(มอก.3172-2564)
3. สารสกัดจากกัญชงที่มีปริมาณCBDรวมไม่น้อยกว่า80 %โดยมวล(มอก.3173-2564)
4. เปลือกกัญชง(มอก.3184-2564)
5. แกนกัญชง(มอก.3185-2564)
ซึ่งอยู่ระหว่างดำเนินการอีก1มาตรฐานคือเส้นใยกัญชงคาดว่าจะประกาศใช้ในเร็วๆนี้นอกจากบอร์ดจะเห็นชอบมาตรฐานสารสกัดจากกัญชงแล้วยังเห็นชอบมาตรฐานสารสกัดน้ำมันกฤษณาอีกด้วย
“ในการประชุมบอร์ดสมอ.เมื่อวันที่16มีนาคม2564ที่ผ่านมาบอร์ดได้เห็นชอบมาตรฐานรวมทั้งสิ้น64มาตรฐานทั้งที่เป็นสินค้าแปรรูปจากสมุนไพรสินค้าทั่วไปและสินค้าที่สมอ.เตรียมประกาศควบคุมอีก9รายการด้วยเช่นขวดน้ำดื่มพลาสติกเก้าอี้นวดไฟฟ้า เครื่องฟอกอากาศ กล่องพลาสติกบรรจุอาหารสำหรับการอุ่นและการอุ่นครั้งเดียวในไมโครเวฟกระทะโลหะและหม้อที่ใช้ความร้อนจากเตาโดยตรงออกซิเจนทางการแพทย์และไนทรัสออกไซด์ทางการแพทย์เพื่อความปลอดภัยของประชาชน”เลขาธิการสมอ.กล่าวทิ้งท้าย
22มีนาคม2564
*หมายเหตุ
1. “โดยมวล” หมายถึง โดยน้ำหนักของสารสกัด
2. CBDย่อมาจากcannabidiol (สารแคนนาบิไดออล)มีคุณสมบัติลดอาการเจ็บปวดบรรเทาอาการคลื่นไส้อาเจียนจากเคมีบำบัดบรรเทาอาการนอนไม่หลับ
3. THCย่อมาจาก tetrahydrocannabinol (สารเตตราไฮโดรแคนนาบิไดออล)เป็นสารเสพติดออกฤทธิ์ต่อจิตประสาททำให้เคลิบเคลิ้มผ่อนคลาย